《谢史纯夫画连昌宫图顷岁京洛间作此今再观旧》
宋代·王铚

笔下春风锦绣浮，花光山影照清流。
唐朝忧乐君新意，洛邑兴衰我旧游。
急雨打成今夜梦，孤灯挑动昔年愁。
此身此画俱非实，白发天涯万事休。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。